b'\n_START_ARTICLE_\nPolicijska dr\xc5\xbeava\n_START_PARAGRAPH_\nPolicijska dr\xc5\xbeava je izraz, ki ozna\xc4\x8duje vodenje dr\xc5\xbeave skozi policijo. Prvotno je pojem predstavljal vodenje dr\xc5\xbeave, ki je usmerjeno skozi civilno administracijo, vendar v za\xc4\x8detku 20. stoletja pridobi \xc4\x8dustveno, \xc5\xbealjiv pomen \xe2\x80\x93 torej stanje, ki je neza\xc5\xbeeljeno. Prebivalci policjske dr\xc5\xbeave do\xc5\xbeivljajo prepovedi gibanja ali svobode govora. Nana\xc5\xa1ajo se na politi\xc4\x8dno stanje v dr\xc5\xbeavi, ki ga kontrolira in izvaja policija. Robert van Mohl, kateri je Nem\xc4\x8diji prvi predstavil pojem, stanje opi\xc5\xa1e kot anti \xe2\x80\x93 aristokratsko policijsko dr\xc5\xbeavo.\n_START_SECTION_\nZgodovinska uporaba pojma\n_START_PARAGRAPH_\nOxfordski angle\xc5\xa1ki slovar sledi frazi\xc2\xa0\xc2\xbbPolicijska dr\xc5\xbeava\xc2\xab\xc2\xa0iz leta 1851, kot vzdr\xc5\xbeevanje reda skozi aparat dr\xc5\xbeavne policije. Nem\xc5\xa1ki izraz Polizeistaat pa je pri\xc5\xa1el v angle\xc5\xa1ko uporabo v tretjem desetletju 20. stoletja, kot totaliterizem, ki se je za\xc4\x8del pojavljati v Evropi. Zaradi razli\xc4\x8dnih politi\xc4\x8dnih perspektiv dr\xc5\xbeav, kaj pravzaprav je primerno ravnote\xc5\xbeje med individualno svobodo in dr\xc5\xbeavno varnostjo. To\xc4\x8dne definicije pojma\xc2\xa0\xc2\xbbpolicijska dr\xc5\xbeava\xc2\xab\xc2\xa0ne moremo podati. Katerikoli zakon, ki ima vpliv na omejevanje svobode in pravic, vodi v smeri stanja\xc2\xa0\xc2\xbbpolicijske dr\xc5\xbeave\xc2\xab. Po drugi strani pa zakoni, ki omejujejo dr\xc5\xbeavni nadzor, vodijo v smeri t.i. svobodne dr\xc5\xbeave. Elektronska policijska dr\xc5\xbeava je ena izmed oblik, v kateri dr\xc5\xbeava agresivno uporablja elektronsko tehnologijo za nadzor nad svojimi dr\xc5\xbeavljani.\n_START_SECTION_\nPrimeri dr\xc5\xbeav s podobnimi lastnostmi\n_START_PARAGRAPH_\nSovjetska zveza in njene satelitske dr\xc5\xbeave vklju\xc4\x8dno z Vzhodno Nem\xc4\x8dijo in ostalimi dr\xc5\xbeavami sovjetskega bloka, so imeli raz\xc5\xa1irjeno in represivno policijo skupaj z obve\xc5\xa1\xc4\x8devalnimi slu\xc5\xbebami. V Vzhodni Nem\xc4\x8diji je bilo pribli\xc5\xbeno 2,5\xc2\xa0% prebivalstva informantov, ki so zbirali informacije za Stasi. Skozi \xc4\x8das aparthajda je oblast v Ju\xc5\xbeni Afri\xc5\xa1ki Republiki ohranjala lastnosti\xc2\xa0\xc2\xbbpolicijske dr\xc5\xbeave\xc2\xab\xc2\xa0za aretacijo politi\xc4\x8dnih nasprotnikov, ukinjanje organizacij, ki delujejo v nasprotju z interesi dr\xc5\xbeave in ostalih skupnosti. Pod vodstvom predsednika Fulgencia Baptiste je Kuba postala avtoritarna policijska dr\xc5\xbeava vse do kubanske revolucije leta 1959. S tem pa se je pri\xc4\x8del za\xc4\x8detek komunisti\xc4\x8dnega re\xc5\xbeima, katerega je vodil Fidel Castro. Najve\xc4\x8d policijskih lastnosti ima danes Severna Koreja, katero Novinarji brez meja ozna\xc4\x8dujejo kot najstro\xc5\xbeji sistem. Severna Koreja vsebuje lastnosti z najmanj medijske svobode, ki jo popolnoma obvladuje dru\xc5\xbeina Kim.'